На сустрэчы з журналістамі старшыня Аргкамітэту па сьвяткаваньні Дня Волі 25 сакавіка Віктар Івашкевіч выказаў задавальненьне з тае прычыны, што пакуль толькі адзін актывіст – маладафронтавец Зьміцер Касьпяровіч, асуджаны на 12 сутак за “лаянку матам” – трапіў за краты перад вулічнай акцыяй дэмсілаў, якая адбудзецца ў наступны аўторак. Аднак, экспэрты “Заўтра тваёй краіны” не выключаюць таго, што найбліжэйшым часам сытуацыя можа зьмяніцца ў горшы бок.